Το σπίτι της Μαρίας το «Dézirée», βρίσκεται στο καλύτερο σημείο του Ενετικού λιμένα των Χανίων. Σε ένα πολύ ήσυχο και γραφικό δρομάκι, δύο λεπτά από την προκυμαία, τα εστιατόρια, τα καφέ και όλα τα σημεία που θα ήθελε να επισκεφτεί κανείς στα Χανιά!.. Είναι πλήρως ανακατασκευασμένο με πολύ υψηλή αισθητική, με όλες τις σύγχρονες ανέσεις και με σεβασμό στην παράδοση.
Τα υλικά που χρησιμοποιήθηκαν είναι πρώτης ποιότητας. Δρύινα πατώματα και σκάλες, τα μπάνια όλο μάρμαρο, οι ηλεκτρικές συσκευές ΑΑ.
Στο κάθε ένα από τα τρία επίπεδα του σπιτιού (ισόγειο και 2 ορόφους) υπάρχει πλήρες μπάνιο, τηλεόραση, κλιματιστικό και ρούτερ για το ίντερνετ.
Τα πάντα λειτουργούν στην εντέλεια.
Φτάνοντας, μας περίμενε φρουτιέρα με φρέσκα φρούτα (μέχρι και λωτός!), βάζο με κρητικό μέλι, μπουκαλάκι ρακί, λευκό κρασί, τσάι από τα κρητικά βουνά, κριτσίνια και παστέλια!!!..
Εκτός από τις πληροφορίες που μας είχε στείλει η Μαρία στο μαίηλ (κάτι σαν ταξιδιωτικό οδηγό των Χανίων, της ευρύτερης περιοχής, Ρεθύμνου και Ηρακλείου !) βρήκαμε στο σπίτι και επί πλέον έντυπα για τον επισκέπτη!..
Μαρία συγχαρητήρια για τον επαγγελματισμό σου στον τομέα της φιλοξενίας!!
Συστήνω το σπίτι αυτό ανεπιφύλακτα ,
και θα ξαναέρθουμε σε πρώτη ευκαιρία !!
Νικολέττα